
Zanima me da li je pokrivenoj djevojci dozvoljeno da se bavi sportom jer prilikom bavljenja nekim sportom (trčanje, odbojka, tenis, taekvando) ne može nositi suknju, haljinu ili džilbab, već trenerku koja ne ocrtava dijelove tijela, koja je dovoljno široka?


* 
* 
* 
* 
* 
* 
* 

 
Da li je pokrivenoj djevojci dozvoljeno da se bavi sportom?

Nema smetnje da se muslimanka bavi sportom u kojem nema kontakta s muškarcima. Žene moraju biti fizički odvojene od muškaraca i njihovih pogleda. U tom slučaju mogu se baviti trčanjem, odbojkom, tenisom i sl. Što se tiče borilačkih vještina, takva vrsta sporta, iako je dozvoljena, odudara od prirode žene i čini je krutom, grubom i muškobanjastom. Odjeća u kojoj trenira u prisustvu ženâ mora biti široka i ne smije ocrtavati stidne dijelove tijela. Najbolja je široka trenerka ili kraća tunika preko trenerke i sl. Pored navedenog, muslimanka mora biti čvrsto ubijeđena da mjesto gdje vježba nije pokriveno kamerama i da nema snimanja. Budući da je jako teško garantovati da sala, klub itd., nisu opremljeni nadzornim uređajima, ženama je najpreče vježbati kod kuće. Nerijetko se dešava da video snimci sa svadbi i proslava u kojima žene vjernice odlože svoju dugu odjeću završe na YouTubeu. A Allah najbolje zna!


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


